Мой заробак за гэты час паменшыўся з прычыны зніжэння пакупніцкай здольнасці людзей. У 2011 годзе мне давялося нават залезці ў "заначку", прыхаваную на чорны дзень. А вось у 2012-м сітуацыя палепшылася, мае даходы і расходы фактычна зраўнаваліся. Праўда, адкласці грошы асабліва не атрымліваецца. Раней у нашай фірмы быў шырокі асартымент у цэнавым дыяпазоне, цяпер мы ссунулі таварны шэраг у бок бюджэтных коштаў, крыху змянілася база кліентаў. Увогуле, мяркую, 2012 год выглядае куды больш багатым за 2011: з аднаго боку, мы прызвычаіліся да хвалі крызісаў, у нечым падціснуліся, а з іншага, ёсць нейкая стабілізацыя сітуацыі, хай сабе і мізэрны, але рост дабрабыту.